Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
Oversikt over ulike styreformer i verden i dag.  

**Oransje** - Parlamentarisk republikk.  

**Grønn** - Presidentrepublikk, helt eller delvis basert på et parlamentarisk system.  

**Gul** - Presidentrepublikk med delt utøvende makt.  

**Blå** - Presidentrepublikk med utøvende makt hos statssjefen og lovgivning i kongressform.  

**Rød** - Parlamentarisk konstitusjonelt monarki, der monarken ikke bruker utøvende makt.  

**Magenta** - Konstitusjonelt monarki, der monarken bruker utøvende makt ved siden av et svakt parlament.  

**Lilla** - Absolutt monarki.  

**Brun** - Republikk med ettpartisystem.  

**Olivengrønn** - Militærdiktatur.
  
Flere av republikkene som kaller seg flerpartistater kan av observatører anses for å være et diktatur, der makten er autoritær hos ett parti. Kartet gjenspeiler bare informasjon fra landenes konstitusjoner, og er «de juris» snarere enn «de facto».
**Diktatur** er en styremåte der makten ligger hos én enkelt person eller hos en liten gruppe personer. Det er ulike former for diktatur. Eksempler på diktatur kan være enevelde (enmannsdiktatur), totalitært diktatur hvor det er nesten total frihetsopphevelse, og autoritært diktatur hvor innbyggerne kan komme med meningsytringer, men har liten eller ingen handlingsfrihet.

Fra venstre øverst sees noen kjente diktatorer, statsledere i diktaturer, i nyere historie: Josef Stalin, generalsekretær i Sovjetunionens kommunistiske parti 1923–1953, Adolf Hitler, «fører» i Nazi-Tyskland 1933–1945, Augusto Pinochet, president militærdiktaturet Chile 1973–1990, Mao Zedong, formann i det kinesiske kommunistpartiet; Benito Mussolini, «fører» og statsminister i Fascist-Italia 1922–1943, Kim Il-sung, den øverste lederen i Nord-Korea
Begrepene «tyranni» og «despoti» anvendes også for å beskrive styreformer som er identisk med «personlig diktatur». Ord som «enevoldsherre», «tyrann» og «despot» er derfor synonymer til begrepet «personlig diktatur».

Det var i 2024 flere mennesker som lever i diktaturer enn i demokratier.

En diktator som hadde norske aner var Guatemalas president fra 1974 til 1978, Kjell Laugerud.

Bakgrunn
--------

Ordet «diktator» kommer fra et embete i den romerske republikk, på latin kalt *dictator* (av *dictare*; å si noe igjen og igjen, eller diktere). Dette var et embete som ikke normalt var i bruk; en *dictator* ble kun utnevnt for en begrenset tid på seks måneder når det var behov for spesielle tiltak. De to mest kjente eksempel på diktatorer som holdt på makten også etter seksmånedersåremålet er Sulla og Julius Cæsar. Sistnevntes diktatorperiode markerer også med sitt *dictator*-embete også overgangen til keiserdømmet.

Definisjon
----------

| Artikkelen inngår i serien om
**Styreformer** |
| --- |
|  |
| Anarki
Aristokrati
Autokrati
Demokrati
Despoti
Diktatur
Konstitusjonelt monarki
Kleptokrati
Meritokrati
Monarki
Oligarki
Oklokrati
Parlamentarisme
Plutokrati
Presidentsystem
Semipresidentsystem
Teknokrati
Teokrati
Timokrati
Tyranni |

Diktatur er det motsatte av demokrati, og beskriver en tilstand der de tre statsmaktene er underlagt et personlig diktatur eller et oligarki. Som de tre statsmakter regnes:

* den lovgivende makt (parlamentet / nasjonalforsamlingen, i Norge: Stortinget)
* den utøvende makt (regjeringen)
* den dømmende makt (domstolene)

En definisjon av diktatur er gitt av Franz Neumann (1944):

* «Et styresett der en person eller en gruppe av personer *urettmessig* tilrøver seg makten og utøver den *uten* begrensning.»[]

Kjente diktatorer i moderne tid
-------------------------------

* Adolf Hitler (Nazi-Tyskland)
* Benito Mussolini (fascist-Italia)
* Francisco Franco (falange-Spania)
* António de Oliveira Salazar (Portugal)
* Josef Stalin (Sovjetunionen)
* Josip Broz Tito (Jugoslavia)
* Mao Zedong (folkerepublikken Kina)
* Pol Pot (Kambodsja)
* Fidel Castro (Cuba)
* Papa Doc og Baby Doc (Haïti)
* Robert Mugabe (Zimbabwe)
* Alfredo Stroessner (Paraguay)
* Kjell Laugerud (Guatemala)
* Augusto Pinochet (Chile)
* Saddam Hussein (Irak)
* Kim Il-sung, Kim Jong-il og Kim Jong-un (Nord-Korea)
* Nicolae Ceauşescu (Romania)
* Zine El Abidine Ben Ali (Tunisia)
* Hosni Mubarak (Egypt)
* Muammar al-Gaddafi (Libya)
* Aleksandr Lukasjenko (Belarus)

Referanser
----------

1. ↑  JOURNALIST, Stine Janson Gylterud (18. mars 2023). «Nå er det flere diktaturer enn demokratier i verden». *www.forskning.no*. Besøkt 16. februar 2024.

Se også
-------

* Polarisering (politikk og samfunn)
* Makt
* Statlig styreform

Litteratur
----------

* Neumann, Franz i Marcuse, Herbert (red.) (1957) *The Democratic and the Authoritarian State: Essays in Political and Legal Theory*, Free Press.
* Neumann, Franz (1944) *Behemoth: The Structure and Practice of National Socialism, 1933 – 1944*, 2. utgave. Oxford University Press.
* Weber, Max (1971) *Makt og byråkrati*, Gyldendal.
* Østerrud, Øyvind; Goldmann, Kjell; Pedersen, Mogens N. (red) (1997) *Statsvitenskapelig leksikon*. Universitetsforlaget.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** NDL **·** NKC **·** BBC Things
 |